Jose Ramon Agirretxe

Jose Ramon Agirretxe Pikabea, ofizialki José Ramón Aguirreche Picavea (Portbou, 1896- Irun, 1970) euskal politikaria izan zen. Karlista ideologikoki, Irungo (Gipuzkoa) alkate izan zen, bai eta tokiko Aldundiko lehendakari frankismoan zehar. Gaur egun, Irungo plaza inportanteenetako batek bere izena darama oraindik, 'Jose Ramon Agirretxe Alkate Jauna Plaza'.

 Biografia 
Agirretxe Portboun jaio zen (Girona, Herrialde Katalanak) 1896an. Familia irundarrekoa, laster bueltan zen bere gurasoen sorterrira, eta bertan egin zituen ikasketak.

Karlista ideologikoki, Tradizionalisten Biltzarreko kide izan zen, eta 1934an Irungo alkate, 36ra arte mantendu zuen kargua. Behin Espainiako Guda Zibila amaituta alkatetza lortzen du berriz ere, Angel Fernandez Casadevante ordeztuz. Ordutik, hiria 1962ra arte gobernatuko du.

1943an Gipuzkoako Aldundiak Espainiar Gorteetara bidaltzen du prokuradore, I. Agintaldirako (1943-1946). Bertan probintziako udalerriak ordezkatzea izango du ardura.

Aldundiko gestore izanik, 1946ko maiatzaren 13an ospatzen diren Tokiko Administrazioaren Ordezkarien Hauteskundeetan 9 boto lortzen ditu 14ren artetik, II. Agintaldirako Gorteetako prokuradore kargua berrestuz (1946-1949).

Irunen zendu zen, 1970an.

 Bere figura gaur egun 
Bere iragan frankista leporatu izan zaio, nahiz eta zintzotasuna eta kemena berezko izan omen zituen. Bere figura ez da polemikatik libratu, ezein 2014an Irungo ezkertiar eta abertzaleek udalbatzara eraman zuten hiriko kaleetatik Frankismoarekin lotutako izenak kentzeko proposamena (horien artean, Agirretxerena). Batzaren bozketaren ondoren, berorren izena mantentzea adostu zuten sozialistek, jeltzaleek eta eskuindarrek, abertzalearen abstentzioarekin.

 Bibliografia 

 Kanpo loturak 

  Irungo kale-izendegia (Agirretxe Plaza).
  J.R. Agirretxeren fitxa, Espainiako Diputatuen Kongresuko webgunean.

Kategoria:Irungo politikariak
Kategoria:Irungo alkateak
Kategoria:Euskal Herriko karlistak
Kategoria:Gipuzkoako politikariak
Kategoria:Euskal Herriko frankistak
Kategoria:Gorteetako prokuradoreak
Kategoria:Elkarte Tradizionalistako politikariak